b"\n_START_ARTICLE_\nLinfen\n_START_PARAGRAPH_\nLinfen (kinesisk: \xe4\xb8\xb4\xe6\xb1\xbe; pinyin: L\xc3\xadnf\xc3\xa9n) er en kinesisk by p\xc3\xa5 prefekturniv\xc3\xa5 i provinsen Shanxi i det nordlige Kina. Befolkningen ansl\xc3\xa5s (2004) til 4,3 millioner._NEWLINE_Prefekturet har i mange \xc3\xa5r v\xc3\xa6rt sterkt preget av forurensning og smog fra kullkraftverkene i omr\xc3\xa5det.\n_START_SECTION_\nHistorie\n_START_PARAGRAPH_\nI V\xc3\xa5r- og h\xc3\xb8stannalenes tid ble prefekturet kalt Pingyang (\xe5\xb9\xb3\xe9\x98\xb3). Legendene vil at det var der byen Linfen n\xc3\xa5 ligger at herskeren Yao hadde sin hovedstad over 2000 \xc3\xa5r f.Kr.\n_START_SECTION_\nArkeologi\n_START_PARAGRAPH_\nUtenfor selve byen har arkeologer funnet et gammelt astronomisk anlegg fra 2100 f.Kr. Det ligner tilsvarende bronsealeranlegg i Europa og har en diameter p\xc3\xa5 omkring 40 meter. Her var det mulig \xc3\xa5 bestemme dagens dato p\xc3\xa5 to dager n\xc3\xa6r.\n_START_SECTION_\nSamferdsel\n_START_PARAGRAPH_\nKinas riksvei 108 l\xc3\xb8per gjennom omr\xc3\xa5det. Riksveien begynner i Beijing og f\xc3\xb8rer via Taiyuan, Xi'an og Chengdu s\xc3\xb8r til Kunming i den s\xc3\xb8rvestlige provinsen Yunnan."